# Rossend Serra i Pagès

Rossend Serra i Pagès (Gràcia, 1 de març de 1863 – Barcelona, 1 de febrer de 1929) va ser un destacat folklorista català que desenvolupà la seva activitat des de finals del segle xix i durant tot el primer terç del segle xx.

## Fons personal

A la seva mort, el seu arxiu privat i la seva biblioteca van ser donats a l'Arxiu Històric de la Ciutat de Barcelona (AHCB), on avui dia es conserven amb el nom de Fons Serra i Pagès i conformen un dels fons de caràcter privat més voluminós que es conserven a l'Arxiu. Cal significar la importància de l'epistolari amb 2.664 cartes dels més de 7.400 documents que integren el conjunt del fons.
Procedents de la biblioteca privada de Serra i Pagès, integrada per 3.715 volums en diversos formats, destaquen, per exemple, la monumental obra de l'escriptor Giuseppe Pitrè (1843-1916) sobre el folklore sicilià Biblioteca delle tradizioni popolari siciliane, obra en 24 volums; la major part de l'obra de reconeguda vàlua científica de Robert Lehmann-Nitsche (1872-1938) sobre folklore universal i molt especialment argentí; les principals obres d'Arnold van Gennep (1873-1957) com la primera edició de Les rites de passage de 1909; de Sir J. G. Frazer (1854-1941); d'E. B. Tylor (1832-1917); d'Andrew Lang (1844-1912). Són nombroses les publicacions periòdiques antigues especialitzades com: Euskal esnalea, 1908-, Euskalerriaren Alde : revista de cultura vasca, 1911-1931, Revista Internacional de los Estudios Vascos (1907-1936), Rivista delle tradizioni popolari italiane / diretta da Angelo de Gubernatis (1893-94), Revue des traditions populaires: recueil mensuel de mythologie, littérature orale, ethnographie traditionnelle et art populaire (1886-1919), totes aquestes completes i d'altres, fins a 82 títols de revistes, incompletes.
Pel que fa al fons fotogràfic personal, es conserva a l'Arxiu Fotogràfic de Barcelona. Aplega fotografies de vistes d'indrets de Catalunya, majoritàriament de les comarques gironines de les quals destaca una petita col·lecció de vistes geològiques d'Olot i rodalia. També hi ha imatges d'Andalusia i Itàlia. Així mateix el fons conté fotografies que reprodueixen documents.

## Referències

* ↑ Real Mercadal, Neus. Dona i literatura a la Catalunya de preguerra. L'Abadia de Montserrat, 2006, p. 271. ISBN 8484157792.
* ↑ «Rossend Serra i Pagès». Gran Enciclopèdia Catalana. Barcelona: Grup Enciclopèdia Catalana.
* ↑ Fons Rossend Serra i Pagès de l'Arxiu Històric de la Ciutat de Barcelona. Catàleg en línia
* ↑ Domènech, Sílvia (dir.); Torrella, Rafel; Ruiz, Montserrat. Barcelona fotografiada: 160 anys de registre i representació: guia dels fons i les col·leccions de l'Arxiu Històric de la Ciutat de Barcelona (CC-BY-SA-3.0). Arxiu Municipal de Barcelona, Institut de Cultura de Barcelona, 2007, p. 273. ISBN 978-84-9850-029-5.

## Enllaços externs

* Arxiu Històric de la Ciutat de Barcelona. (Primera part. Documentació personal i activitat professional). Fons documentals: inventaris en format pdf. Fons privats
* Arxiu Històric de la Ciutat de Barcelona. (Segona part. Epistolari). Fons documentals: inventaris en format pdf. Fons privats

## Bibliografia

* LLORENS DE SERRA, SARA. "Nota biogràfica". Alguns escrits del professor Rossend Serra y Pagès. Barcelona: Estampa de la Casa Miquel-Rius, 1926.
* Scriptòrium [Ripoll] (1929), Vol. VII, núm. 74.